Okresná prokuratúra Bratislava III 
Vajnorská 47, 832 77 Bratislava 3

Sp. zn. : 2 Pv 923/14/1103	Bratislava III, 19.5.2015
EEČ : 2-10-137-2015

U Z N E S E N I E

Trestná vec:	obvinený XXXXX 
Prečin:	Krádež podľa § 212 odsek 1, odsek 3 písmeno a Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Bratislava III
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
pre prečin krádeže podľa § 212 ods. 1, ods. 3 písm. a) Tr. zákona, ktoré bolo podľa § 199 ods. 1 Tr. por. začaté uznesením povereného príslušníka Okresného riaditeľstva PZ v Senec, Obvodného oddelenia PZ Dunajská Lužná sp. zn. ORP- 1223/DL-SC-2014 dňa 15.12.2014 a dňa 15.12.2014 podľa § 206 ods. 1 Tr. por. vznesené obvinenie XXXXX pre prečin krádeže podľa § 212 ods. 1, ods. 3 písm. a) Tr. zákona na tom skutkovom základe,

že
v presne nezistenom čase od 17.00 h dňa 14.12.2014 do 16.00 h dňa 15.12.2014 v obci XXXXX XXXXX, kde sa nachádzal so súhlasom poškodenej XXXXX, bez poškodenia vstupnej bránky a bez poškodenia vchodových dverí, v špajze nachádzajúcej sa v rodinnom dome, nezisteným predmetom vypáčil zo steny bezpečnostnú skrinku červenej farby zabezpečenú kódom, ktorú následne odcudzil spolu s finančnou hotovosťou vo výške 10.000,- Eur, čím spôsobil poškodenej XXXXX, nar. XXXXX, XXXXX XXXXX škodu krádežou vo výške 10.000,- Eur,

lebo trestné stíhanie je neprípustné, proti tomu, kto zomrel alebo bol vyhlásený za mŕtveho

Odôvodnenie:
Poverený príslušník Okresného riaditeľstva PZ v Senec, Obvodného oddelenia PZ Dunajská Lužná sp. zn. ORP- 1223/DL-SC-2014 dňa 15.12.2014  podľa § 199 ods. 1 Tr. por. začal trestné stíhanie a  podľa § 206 ods. 1 Tr. por. vzniesol obvinenie XXXXX pre prečin krádeže podľa § 212 ods. 1, ods. 3 písm. a) Tr. zákona na vyššie uvedenom skutkovom základe.

V priebehu vykonávania skráteného vyšetrovania vo veci bola získaná informácia o úmrtí obvineného XXXXX, ktorá bola potvrdená  zaslaním úmrtného listu matričného úradu Mestskej časti Bratislava - Podunajské Biskupice z ktorého vyplýva, že obvinený dňa 24.03.2015 zomrel.

       Prečinu krádeže podľa § 212 ods. 1/ Trestného zákona sa dopustí ten, kto si prisvojí cudziu vec tým, že sa jej zmocní a spôsobí tak malú škodu, pričom sa potrestá odňatím slobody až na dva roky.

      Prečinu krádeže podľa § 212 ods. 3 písm. a) Trestného zákona sa dopustí ten, kto spácha čin uvedený v odseku 1 alebo 2 a spôsobí ním väčšiu škodu, pričom sa potrestá odňatím slobody až na dva roky.

      Škodu väčšou sa podľa § 125 ods. 1/ Trestného zákona - veta druhá, rozumie škoda prevyšujúca sumu 2.660,- €.

      Podľa § 215 ods. 1 písm. d) Tr. poriadku prokurátor zastaví trestné stíhanie, ak je trestné stíhanie neprípustné podľa § 9/ Tr. poriadku. Podľa § 215 ods. 4/ Tr. poriadku zastaviť trestné stíhanie podľa odseku 1 je oprávnený aj policajt, ak nebolo vznesené obvinenie.

      Podľa § 9 ods. 1 písm. d/ Tr. poriadku trestné stíhanie nemožno začať, a ak už bolo začaté, nemožno v ňom pokračovať a musí byť zastavené proti tomu, kto zomrel alebo bol vyhlásený za mŕtveho.  

Obvinený XXXXX, podľa úmrtného listu vydaného Matričným úradom Mestská časť Bratislava - Podunajské Biskupice zo dňa 24.04.2015, zomrel dňa 24.03.2015 v Bratislave - Podunajské Biskupice.

	S poukazom na vyššie uvedené skutočnosti bolo potrebné rozhodnúť tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

JUDr. Soňa Králiková
prokurátorka